నందికంటి శ్రీధర్

నందికంటి శ్రీధర్‌ తెలంగాణ రాష్ట్రానికి చెందిన రాజకీయ నాయకుడు. ఆయనను 2023 అక్టోబరు 05న తెలంగాణ రాష్ట్ర అత్యంత వెనకబడిన వర్గాల (ఎంబీసీ) డెవలప్‌మెంట్‌ కార్పొరేషన్‌ చైర్మన్‌గా నియమిస్తూ ప్రభుత్వం ఉత్తర్వులు జారీ చేసింది.

రాజకీయ జీవితం
నందికంటి శ్రీధర్ కాంగ్రెస్ పార్టీ ద్వారా రాజకీయాల్లోకి అడుగుపెట్టి పార్టీలో వివిధ హోదాల్లో పని చేసి తొలిసారి అల్వాల్ మున్సిపాలిటీ యూత్ ప్రెసిడెంట్ గా తొలి పదవి చేపట్టి ఆ తర్వాత ఉమ్మడి  రంగారెడ్డి జిల్లా బీసీ సెల్ ప్రధాన కార్యదర్శి పని చేశాడు. ఆయన 2000  సంవత్సరంలో అల్వాల్ మున్సిపాలిటీ కౌన్సిలర్‌గా ఆ తర్వాత 2009లో జీహెచ్ఎంసీ కార్పొరేటర్‌గా పని చేశాడు. 

నందికంటి శ్రీధర్ 2014లో జరిగిన శాసనసభ ఎన్నికల్లో మల్కాజ్‌గిరి అసెంబ్లీ నియోజకవర్గం నుంచి కాంగ్రెస్ పార్టీ అభ్యర్థిగా పోటీ చేసి మూడో స్థానంలో నిలిచాడు. ఆయన ఆ తరువాత రంగారెడ్డి జిల్లా ప్రధాన కార్యదర్శిగా, మల్కాజ్‌గిరి కాంగ్రెస్ పార్టీ ఇంచార్జిగా ఆ తరువాత తెలంగాణ రాష్ట్రంలో జిల్లాల విభజనలో భాగంగా 2016లో మేడ్చల్ జిల్లా కాంగ్రెస్ పార్టీ అధ్యక్షుడిగా నియమితులయ్యాడు. 

2023లో మైనంపల్లి హనుమంతరావు బీఆర్ఎస్ పార్టీని విడి కాంగ్రెస్ పార్టీలో చేరడంతో మనస్తాపంతో ఆయన 2023 అక్టోబర్ 2న మేడ్చల్-మల్కాజ్ గిరి జిల్లా పార్టీ అధ్యక్ష & కాంగ్రెస్ పార్టీ ప్రాధమిక సభ్యత్వానికి రాజీనామా చేసి అక్టోబర్ 04న రాష్ట్ర మంత్రి కేటీఆర్ సమక్షంలో భారత రాష్ట్ర సమితి పార్టీలో చేరాడు. 

ఆయనను 2023 అక్టోబరు 05న తెలంగాణ రాష్ట్ర అత్యంత వెనకబడిన వర్గాల (ఎంబీసీ) డెవలప్‌మెంట్‌ కార్పొరేషన్‌ చైర్మన్‌గా నియమిస్తూ ప్రభుత్వం ఉత్తర్వులు జారీ చేసింది.

మూలాలు 

తెలంగాణ రాష్ట్ర సమితి రాజకీయ నాయకులు